ยูกิโอะ ฮาโตยามะ

ยูกิโอะ ฮาโตยามะ (; 11 กุมภาพันธ์ ค.ศ. 1947 — ) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นและหัวหน้าพรรคประชาธิปไตยญี่ปุ่น (DPJ) ใน ค.ศ. 2009 ถึง 2010 ถือเป็นนายกรัฐมนตรีคนแรกที่มาจากพรรคประชาธิปไตยญี่ปุ่นสมัยใหม่ ปัจจุบัน ฮาโตยามะเป็นผู้ก่อตั้งและหัวหน้าพรรคเคียววะ พรรคการเมืองขนาดเล็กที่เขาก่อตั้งหลังประกาศกลับมาเล่นการเมืองใน ค.ศ. 2020

ตอนแรกฮาโตยามะได้รับเลือกในสมาชิกสภาผู้แทนราษฎรเมื่อ ค.ศ. 1986 โดยเป็นประธานพรรค DPJ พรรคฝ่ายค้านหลักในเดือนพฤษภาคม ค.ศ. 2009 จากนั้นเขานำพรรคชนะเลือกตั้งในการเลือกตั้งทั่วไป ค.ศ. 2009 โดยเอาชนะพรรคเสรีประชาธิปไตย (LDP) ที่มีอำนาจมายาวนานกว่าทศวรรษ เขาเป็นตัวแทนสมาชิก สส. จากจังหวัดฮกไกโด เขต 9 ใน ค.ศ. 1986 ถึง 2012

ฮาโตยามะประกาศเกษียณตนเองจากการเมืองใน ค.ศ. 2012 นับจากนั้น เขาสร้างตัวตนบนโลกออนไลน์พร้อมทัศนคติทางการเมืองที่เปิดเผยจำนวนาก เช่นในทวิตเตอร์ กระนั้น ฮาโตยามะสร้างประเด็นพิพาทในตอนที่เดินทางไปไครเมียใน ค.ศ. 2015 และอ้างว่าการผนวกของสหพันธรัฐรัสเซียเป็นไปตามรัฐธรรมนูญ และกล่าวเท็จว่ายูเครนและเนโทจะยิงขีปนาวุธนิวเคลียร์ใส่รัสเซียใน ค.ศ. 2023鳩山由紀夫氏、誤情報拡散を謝罪　ウクライナ巡り「核戦争で人類が滅びてしまいかねない」とツイートも「撤回する」 ต่อมาใน ค.ศ. 2020 ฮาโตยามะก่อตั้งพรรคเคียววะและประกาศความตั้งใจที่จะกลับเข้าวงการการเมืองญี่ปุ่นอีกครั้ง

ชีวิตช่วงต้นและครอบครัว
ฮาโตยามะมาจากตระกูลนักการเมืองที่มีชื่อเสียงของญี่ปุ่น ซึ่งได้รับการเชื่อมโยงเข้ากับตระกูลเคนเนดีของสหรัฐ; Hayashi, Yuka. "Japan's Hatoyama Sustains Family Political Tradition," Wall Street Journal (WSJ). 1 August 2009.

ฮาโตยามะเป็นนักการเมืองรุ่นที่ 4 ถือกำเนิดในเขตบุงเกียว โตเกียว โดยคาซูโอะ ฮาโตยามะ ทวดฝ่ายพ่อ เป็นประธานสภาผู้แทนราษฎรของสภานิติบัญญัติแห่งชาติญี่ปุ่นใน ค.ศ. 1896 ถึง 1897 ในช่วงยุคเมจิTakahashi, Kosuke. "Japan on the brink of a new era", Asia Times, 29 August 2009. ต่อมาคาซูโอะดำรงตำแหน่งประธานมหาวิทยาลัยวาเซดะ อิจิโร ฮาโตยามะ ปู่ของเขา เป็นนักการเมืองคนสำคัญที่เคยดำรงตำแหน่งนายกรัฐมนตรีและเป็นผู้ก่อตั้งกับประธานพรรคเสรีประชาธิปไตยคนแรกใน ค.ศ. 1956 ตอนดำรงตำแหน่งนายกรัฐมนตรี เขาฟื้นฟูความสัมพันธ์ทางการทูตกับสหภาพโซเวียต ซึ่งเปิดทางให้ญี่ปุ่นเข้าเป็นสมาชิกองค์การสหประชาชาติได้

ฮาโตยามะเป็นบุตรของอิอิจิโร ฮาโตยามะ ผู้ดำรงตำแหน่งรัฐมนตรีกระทรวงต่างประเทศในขณะนั้น ส่วนยาซูโกะ ฮาโตยามะ มารดาของเขา เป็นบุตรีของโชจิโร อิชิบาชิ ผู้ก่อตั้งบริดจสโตนและทายาทมรดกอันสำคัญ การดำเนินกิจกรรมทางการเมืองของยูกิโอะและน้องชาย ได้รับการสนับสนุนจากมารดา คูนิโอะ ฮาโตยามะ น้องชายของเขา ดำรงตำแหน่งรัฐมนตรีกระทรวงกิจการภายในและการสื่อสารภายใต้นายกรัฐมนตรี ทาโร อาโซ จนถึงวันที่ 12 มิถุนายน ค.ศ. 2009

ฮาโตยามะจบการศึกษาในระดับวิศวกรรมศาสตรบัณฑิตจากมหาวิทยาลัยโตเกียวใน ค.ศ. 1969 และได้รับปรัชญาดุษฎีบัณฑิตในสาขาวิศวกรรมอุตสาหการจากมหาวิทยาลัยสแตนฟอร์ดใน ค.ศ. 1976 เขากับมิยูกิ ฮาโตยามะ ภรรยาของเขาขณะศึกษาที่สแตนฟอร์ด (มิยูกิตอนนั้นทำงานในภัตตาคารญี่ปุ่น) ทั้งคู่แต่งงานใน ค.ศ. 1975 หลังมิยูกิหย่ากับอดีตสามี คิอิจิโร (紀一郎) บุตรของทั้งสอง จบการศึกษาในสาขาวิศวกรรมโยธาจากมหาวิทยาลัยโตเกียว เป็นนักวิจัยวิศวกรรมเยี่ยมชมที่มหาวิทยาลัยมอสโก

อาชีพการเมือง

นายกรัฐมนตรี (ค.ศ. 2009–2010)

ลาออก
เมื่อวันที่ 2 มิถุนายน ค.ศ. 2010 ฮาโตยามะประกาศลาออกจากการเป็นนายกรัฐมนตรีก่อนการประชุมพรรคประชาธิปไตยญี่ปุ่น โดยอ้างถึงการผิดสัญญาหาเสียงเรื่องการปิดฐานทัพสหรัฐบนเกาะโอกินาวะ ก่อนหน้านั้นในวันที่ 28 พฤษภาคม ค.ศ. 2010 ฮาโตยามะทำข้อตกลงกับบารัก โอบามา ประธานาธิบดีสหรัฐ ให้คงฐานไว้ด้วยเหตุผลด้านความปลอดภัย เนื่องด้วยความตึงเครียดที่เพิ่มขึ้นหลังจากเรือของกองทัพเรือเกาหลีใต้อัปปางลง โดยมีการกล่าวหาว่าเป็นฝีมือของเกาหลีเหนือ แต่ข้อตกลงนี้ไม่เป็นที่นิยมในญี่ปุ่น

คณะรัฐมนตรี

 อ้างอิง 

บรรณานุกรม
 Itoh, Mayumi (2003). The Hatoyama Dynasty: Japanese Political Leadership through the Generations. New York: Palgrave Macmillan. , . .


 แหล่งข้อมูลอื่น 

 เว็บไซต์ทางการ 
 บัญชีทวิตเตอร์ทางการ 
 Yuai Youth Association Official website: "Yuai" for Understanding; Origin of Yuai idea  – a Yuai (Fraternity) association: Yukio Hatoyama is the chairperson. (broken link)
  Outlines his party's philosophy of tempering the excesses of market capitalism and of moving towards regional integration and collective security in Asia.



หมวดหมู่:นายกรัฐมนตรีญี่ปุ่น
หมวดหมู่:นักการเมืองญี่ปุ่น

หมวดหมู่:บุคคลจากมหาวิทยาลัยสแตนฟอร์ด
หมวดหมู่:บุคคลจากโตเกียว
หมวดหมู่:คริสต์ศาสนิกชนชาวญี่ปุ่น
หมวดหมู่:ยุคเฮเซ